Twee sterf toe voertuig aan die brand slaanArgieffoto (pixabay.com) ŉ Bestuurder van ŉ ligte afleweringsvoertuig en sy passasier het onherkenbaar verkool toe hul voertuig ná ŉ ongeluk naby Karino in Nelspruit, Mpumalanga aan die brand geslaan het. Volgens Moeti Mmusi, woordvoerder van die provinsiale departement van gemeenskapsveiligheid, het die ongeluk omstreeks 19:45 plaasgevind waar die D2296 en D2297-paaie by mekaar aansluit. “Dit was ŉ T-been-tipe ongeluk,” het hy gesê. Die een voertuig het dadelik aan die brand geslaan en die twee persone het in die brand omgekom. “Die bestuurder van ŉ bakkie, wat ook in die ongeluk betrokke was, het matige beserings opgedoen. Hy het op die toneel behandeling ontvang.” Die polisie stel verder ondersoek in na die oorsaak van die ongeluk.